Diari Oficial de la Generalitat Valenciana


Sumari del DOGV 10283, del 24-02-2025 (2025/3129)

RESOLUCIÓ de 2 de desembre de 2024, per la qual s'autoritza una modificació pressupostària de l'exercici 2024 que afecta crèdits finançats amb fons finalistes (16.20.005/24).
------------------------------------------------------------------------------------------------------------------------------------------------------------------------------

### Dades del document

Número de DOGV
:   10576

Data del DOGV
:   24-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/3129

CVE
:   SSUG-Z-6620-1647

Data del document
:   02-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Resolució

L'article 49.1. 25a de l'Estatut d'Autonomia conferix a la Generalitat competència exclusiva en matèria de joventut i, d'acord amb l'article 6 de la Llei 15/2017, de 10 de novembre, de la Generalitat, de polítiques integrals de joventut, l'Institut Valencià de la Joventut, d'ara en avant IVAJ, és l'organisme encarregat de coordinar la política de joventut en l'àmbit territorial de la Comunitat Valenciana.

L'article 47 de l'esmentada llei establix que la Generalitat potenciarà programes destinats a promoure i facilitar l'accés de la població juvenil a servicis i productes de caràcter cultural, esportiu, recreatiu, de consum, transport i semblants, amb la intermediació i, si és el cas, la concessió de determinats avantatges econòmics mitjançant l'expedició del Carnet Jove i altres credencials, i correspon a l'IVAJ l'emissió i gestió dels carnets, que podrà portar-los a terme directament o a través d'entitats públiques o privades.

El Decret 86/2015, de 5 de juny, del Consell, pel qual es desplega reglamentàriament la Llei 18/2010, de 30 de desembre, de la Generalitat, de joventut de la Comunitat Valenciana, en el títol IV, capítol I, article 51, regula les dos modalitats del Carnet Jove, clàssic i financer. Esta última modalitat és expedida per les entitats amb les quals l'IVAJ n'haja acordat l'emissió, mitjançant la subscripció de l'oportú conveni o contracte i està associada a un compte específic del seu titular.

Durant del mes d'agost de 2024, s'han subscrit convenis de col·laboració amb diverses entitats financeres amb una duració inicial de dos anys prorrogables per dos més amb la finalitat d'emetre, promocionar i dinamitzar el Carnet Jove a la Comunitat Valenciana en la modalitat de targeta financera. Estes entitats financeres es comprometen a finançar les activitats que, dins del programa Carnet Jove, aprove la comissió de seguiment per un import d'acord amb el barem previst en la Resolució del secretari general d'IVAJ de 20 de setembre de 2017, publicada en el DOGV. Els imports consignats en estos convenis han sigut ingressats en els comptes bancaris titularitat de l'IVAJ mantinguts amb estes entitats financeres i l'import total dels quals ascendix a 130.000,00 euros.

El pressupost d'ingressos de l'IVAJ per a 2024 únicament preveu un import finalista per este concepte de 87.040,00 euros; per això, la Direcció General de l'IVAJ ha plantejat la necessitat de generar crèdit per import de 42.960,00 euros en el pressupost d'este organisme, fons OT22000004, a fi que l'IVAJ puga executar en l'exercici 2024 i següents, activitats finançades amb estos ingressos afectes.

Vistos l'informe del servici econòmic de l'IVAJ referit a l'expedient 16.20.005/24, així com la proposta de la direcció General d'esta entitat i en virtut del que disposen els articles 44 i 50 de la Llei 1/2015, de 6 de febrer, de la Generalitat, del sector públic instrumental i de subvencions, i els articles 24, apartat c), i 26 de la Llei 8/2023, de 27 de desembre, de pressupostos de la Generalitat per a l'exercici 2024, que atorga la competència per a aprovar estes modificacions de crèdit a la persona responsable de la conselleria a la qual estiga adscrit l'organisme, en este cas, Vicepresidència Primera i Conselleria de Servicis Socials, Igualtat i Vivenda,

RESOLC

*Primer*

Autoritzar una generació de crèdit en el pressupost de gastos, aplicació 020000000GE00000.311B00.22052, fons OT22000004, per import de 42.960,00 euros.

*Segon*

Autoritzar una generació de crèdit en el pressupost d'ingressos, aplicació 020000000GE00000.47504, fons OT22000004, un import de 42.960,00 euros.

*Tercer*

A conseqüència de l'import generat es modifica en l'FP3 del programa 311B00 Institut Valencià de la Joventut, les dades relatives a l'aplicació d'ingressos 47720, que queden establides en els termes següents:

|  |  |  |  |  |  |  |
| --- | --- | --- | --- | --- | --- | --- |
| *ECONÒMIC INGRÉS* | *CODI FONS* | *DENOMINACIÓ/ORIGEN FINANÇAMENT* | *CAP* | *LÍNIA* | *IMPORT INGRÉS* | *IMPORT GASTO AFECTAT* |
| 4700 | OT22000004 | D’empreses privades | 2 | NA | 130.000,00 | 130.000,00 |
| Altres ingressos Transferències empreses privades | 130.000,00 | 130.000,00 |

  
  

València, 2 de desembre de 2024

Susana Camarero Benítez

Vicepresidenta primera i consellera de Servicis Socials, Igualtat i Vivenda i presidenta de l'Institut Valencià de la Joventut